Óravázlat *Polgár Teréz Eszter: Haliskola* c. verséhez

I.1. Keresztrejtvény

1. Téli csapadék

2. Ősszel érő gyümölcs

3. A madarak testét fedi

4. Ezzel szaporodik a hal.

5. A tündérrózsák gyökere ebbe kapaszkodik

6. A sáska és a szöcske rokona

7. A Bodrog és a Tisza találkozásának városa

8. Mezőn élő rovarok

9. Magányos település

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  | H | Ó |  |  |  |  |
|  |  |  |  |  | A | L | M | A |  |  |
|  |  |  | T | O | L | L |  |  |  |  |
|  |  |  |  |  | I | K | R | A |  |  |
|  |  |  |  | I | S | Z | A | P |  |  |
| T | Ü | C | S | Ö | K |  |  |  |  |  |
|  |  |  |  | T | O | K | A | J |  |  |
|  |  |  |  |  | L | E | P | K | É | K |
|  |  |  |  | T | A | N | Y | A |  |  |

Megfejtés: HALISKOLA

Ellenőrzés, értékelés

I.2. Mi jut eszedbe a megfejtett szóról?   
Beszélgetés a halakról.(környezetismeret órán tanultak alkalmazása)

II. **Motiváció:** Alakítsunk kört. Fogjátok meg egymás kezét. Csukjátok be a szemeteket és képzeljétek magatokat egy vízpartra. Milyen vízparti és vízben élő állatokkal találkoztatok? Spontán nyilatkozatok meghallgatása.

III. **Célkitűzés:** A mai foglalkozáson a Szitakötő c. folyóirat nyári számában megjelent *Polgár Teréz Eszter: Haliskola* c. versével fogunk megismerkedni.

IV.1. A vers tanítói bemutatása  
Megfigyelési szempont: Csukjátok be szemetek! Milyen képek jelennek meg a vers hallgatása közben? Milyen a vers hangulata? Spontán nyilatkozatok meghallgatása.

IV.2. A vers újraolvasása önállóan.

1.cs. Keretezzétek be a versben előforduló állatokat!  
2.cs. Húzzátok alá a versben milyen alakú a vadkacsa teste!

3.cs. Húzzátok alá a versben milyen a vadkacsa lába!

Ellenőrzés, értékelés

IV.3. Szómagyarázat: vadkacsa, réce, haliskola  
Verseny csoportonként vadkacsa szó minden betűjével víziállat nevet írni 2 perc alatt!

Ellenőrzés, értékelés

IV.4. Kifejezés magyarázatok: csónak-teste  
 úszóhártyás csodatalp

V. Csoportmunka

1.cs. Szótagszám megállapítása soronként, rímek keresése!  
2.cs. Húzzátok alá kék színessel a versben előforduló főneveket!  
3.cs. Keretezzétek be barna színessel a versben előforduló igéket!

Ellenőrzés, értékelés

VI. Gyakoroljátok a vers olvasását! Ügyeljetek a helyes kiejtésre!

Ellenőrzés, értékelés

VII. Készítsetek illusztrációt a vershez! Tetszőleges technikát alkalmazzatok!  
Ellenőrzés, értékelés

VIII. Segédanyag felhasználása: Hogyan nevezzük a különféle állatok kicsinyeit? Készítsetek táblázatot!

Játék

Ki vagyok én? A vadkacsa bemutatása a vers alapján E/1. személyben úgy, hogy a vadkacsa szót nem lehet kimondani

Órai munka értékelése

Minden feladat hibátlan megoldása után halacska nyomdát lehet kapni. Ki gyűjt össze többet óra végére?

Készítette: Andrássyné Kálmánchey Erika